تورکیه آوروپانین موختلیف اؤلکه‌لرینده ترور تشکیلاتی پ.کا.کا-نین ترورلا باغلی تبلیغات خصوصیتیندکی حرکت‌لرینه ایجازه وئریلمه‌سینی قینادی.
خاریجی ایشلر ناظرلیگی پ.کا.کا عنصورلارینین آوروپانین موختلیف اؤلکه‌لرینده ترور تشکیلاتی‌نین دسته باشی‌نین شکیل‌لری‌نین ده نوماییش ائتدیریلدیگی آکسیا‌لارینا دایر آچیقلاما یایدی.
آچیقلامادا آوروپا‌لی طرف-موقابیل‌لره داها اول واجیب اولان خبردارلیق‌لارین ائدیلدیگی و نوماییش‌لرین زوراکی‌لیق خصوصیتی داشیدیغینا دقت چکیله‌رک بیلدیریلدی کی، سون اولا‌راق پ.کا.کا طرفدارلاری‌نین فرانسانین استرازبورگ شهرینده آوروپا شوراسی آگورا بیناسی قارشی‌سیندا 25 فوریه 2019 تاریخینده کئچیردیک‌لری زوراکی‌لیق احاته ائدن نوماییش پ.کا.کا-نین حقیقی اوزونو بیر داها گؤسترمیش‌دیر.
آچیقلامادا ترور تبلیغاتی خصوصتی داشییان بئله نوماییش‌لره ایجازه وئریلمه‌سی‌نین قیناندیغی وورغولاندی و قئید ائدیلدی کی، آوروپادا بعضی دایره‌لرین و مطبوعاتین پ.کا.کا نوماییش‌لرینی هله ده دیرناقاراسی "کورد آکتیویست‌لرین" کئچیردیگی نوماییش‌لر کیمی گؤسترمه‌سی تأسف دوغورور. بو وضعیت ایکی‌لی ایستاندارت‌لارین چیخدیغی نقطه نی آچیق-آشکار اورتایا قویماقدا‌دیر.
